***18 август 2020 година***

**От 19 август стопаните кандидатстват по de minimis за плодове, зеленчуци, маслодайна роза и винени лозя**

**Земеделски стопани, отглеждащи плодове и зеленчуци, винени лозя и маслодайна роза, както и земеделски стопани с пропаднали площи (плодове и зеленчуци) под 100%** могат да кандидатстват по помощта de minimis от 19 август до 2 септември 2020 г.

Подпомагането се отпуска на производители за покриване на загуби заради сушата и като облекчение заради пандемията от коронавирус (COVID-19). **Бюджетът по помощта е в размер над 19,3 млн. лв.**

**Ставките за подпомагане са:**

• Картофи, лук и чесън – до 150 лв./ха;

• Картофи (за регистрирани площи за фитосанитарен контрол в БАБХ до 31 юли 2020 г.) – до 400 лв./ха;

• Моркови, зеле, дини и пъпеши – до 150 лв./ха;

• Домати, краставици, корнишони и патладжан – до 200 лв./ха;

• Пипер – до 300 лв./ха;

• Зеленчуци - оранжерийно производство – до 2 000 лв./ха;

• Ябълки, круши, праскови/нектарини, кайсии/зарзали, череши, вишни, ягоди и малини – до 250 лв./ха;

• Сливи и десертно грозде – до 150 лв./ха;

• Винени лозя – до 250 лв./ха;

• Маслодайна роза – до 200 лв./ха;

• Земеделски култури (плодове и зеленчуци) под 100% пропаднали площи, вследствие на неблагоприятни климатични събития настъпили през 2020 г. – до 400 лв./ха.

**Животновъдите и пчеларите** могат да кандидатстват за финансово подпомагане по de minimis **до 24 август 2020 г**. Заявленията се подават в областните дирекции на ДФ „Земеделие“. Предвиденият бюджет по помощта de minimis за фермери, отглеждащи крави, юници, биволи, овце-майки и кози-майки, е **над 25,6 млн. лв**. На финансиране подлежат стопани, получили подпомагане по схемите за обвързано подпомагане за животни за Кампания 2019 и подали валидно заявление за директни плащания за Кампания 2020.

 **Ставките за подпомагане са:**

 • до 40 лв. до 50-то животно, вкл. и до 20 лв. от 51-то животно за млечни крави под селекционен контрол и за млечни крави;

 • до 20 лв. за млечни крави в планински райони;

 • до 40 лв. до 50-то животно, вкл. и до 30 лв. от 51-то животно за месодайни крави и/или юници;

 • до 110 лв. за месодайни крави под селекционен контрол;

 • до 80 лв. за биволи;

 • до 15 лв. до 200-то животно, вкл. и до 10 лв. от 201-то животно за овце-майки и/или кози-майки под селекционен контрол;

 • до 10 лв. за овце майки и/или кози майки в планински райони;

 • до 10 лв. за овце майки и/или кози майки, които не са под селекционен контрол, извън животните в планински райони.

 **Бюджетът по de minimis за пчеларите е 5 милиона лева** за 2020 г. Финансовата подкрепа ще покрие част от разходите на пчеларите при отглеждане на пчелните семейства, както и за възстановяване на загубите им от ниските добиви. Подпомагането ще е до 7 лв. на пчелно семейство.

 На официалната интернет страница на ДФ „Земеделие“ са публикувани указанията за прилагане на държавните помощи, както и образци на документите за кандидатстване.

**Дирекция „Връзки с обществеността и протокол“**